Атентат на Џона Кенедија
Атентат на Џона Кенедија, 35. председника Сједињених Држава, се догодио у петак, 22. новембра, 1963, у Даласу, Тексас, САД у 12:30 по централном стандардном времену. Џон Ф. Кенеди је смртно рањен хицем док се возио са својом супругом Жаклином у председничкој колони. Више владиних комисија, укључујући Воренову комисију (која је истраживала 10 месеци) је закључило да је Кенедија усмртио Ли Харви Освалд. Са овим закључком се првобитно сложила већина америчке јавности, али од првог Галуповог истраживања 1966, већина испитаника има мишљење које се не слаже са овим налазима. Овај атентат је и данас предмет широких шпекулација и довео је до бројних теорија завере, мада ниједна од њих није доказана.